62017TJ0571_INF
Üldkohtu (kaheksas koda) 2. aprilli 2020. aasta otsus – UG vs. komisjon
(kohtuasi T‑571/17)
Avalik teenistus – Lepingulised töötajad – Tähtajatu leping – Muude teenistujate teenistustingimuste artikli 47 punkti c alapunkt i – Töölepingu ülesütlemine etteteatamistähtajaga – Ülesütlemise põhjused – Teenistusalane käitumine ja töösse suhtumine, mis ei vasta teenistuse huvidele – Ilmne hindamisviga – Faktiliste asjaolude sisulise paikapidavuse kontrollimine – Tõendite puudumine – Vastutus – Varaline kahju – Saamata jäänud töötasu maksmine
1.
Ametnike hagid – Huve kahjustav akt – Mõiste – Kiri, milles komisjon annab lepingulisele töötajale teada oma kavatsusest tema tähtajatu leping üles öelda – Välistamine – Tähtajatu lepingu ülesütlemise otsus – Hõlmamine
(Ametnike personalieeskirjad, artikli 90 lõige 2 ja artikli 91 lõige 1; muude teenistujate teenistustingimused, artikkel 3a, artikli 47 punkti c alapunkt i ja artikkel 138)
(vt punktid 31–35)
2.
Ametnike hagid – Huve kahjustav akt – Otsus, millega kinnitatakse lõplik hindamisaruanne – Eelnev halduskaebus – Puudumine – Vastuvõetamatus
(ELTL artikkel 270; ametnike personalieeskirjad, artikli 43 esimene lõik, artikli 90 lõige 2 ja artikli 91 lõige 2; muude teenistujate teenistustingimused, artikkel 3a ning artikli 87 lõige 1)
(vt punktid 36–39)
3.
Ametnikud – Lepingulised töötajad – Tähtajatu töölepingu ülesütlemine – Administratsiooni kaalutlusõigus – Administratsiooni hoolitsemiskohustus – Asjaomase teenistuja huvide arvessevõtmine – Kohtulik kontroll – Piirid
(Muude teenistujate teenistustingimused, artikli 47 punkt c)
(vt punktid 59–61, 77 ja 78)
4.
Ametnikud – Institutsioonide lepinguväline vastutus – Tingimused – Õigusvastasus – Kahju – Põhjuslik seos – Tõendamiskoormis
(ELTL artikli 340 teine lõik)
(vt punktid 82–85 ja 88)
5.
Ametnike hagid – Kahju hüvitamise nõude esitamine personalieeskirjade kohase kohtueelse menetluseta – Vastuvõetamatus
(Ametnike personalieeskirjad, artiklid 90 ja 91)
(vt punktid 94–96)
6.
Ametnike hagid – Ese – Administratsioonile tehtud ettekirjutus – Vastuvõetamatus
(ELTL artiklid 266 ja 270; ametnike personalieeskirjad, artikkel 91)
(vt punktid 101 ja 108)
Ese
ELTL artikli 270 alusel esitatud nõue esiteks tühistada 17. oktoobri 2016. aasta otsus, millega infrastruktuuri‑ ja logistikaamet Luxembourgis ütles alates 20. augustist 2017 üles hageja teenistuslepingu Euroopa Liidu muude teenistujate teenistustingimuste artikli 47 punkti c alapunkti i alusel, ning teiseks hüvitada varaline kahju, mis hagejale selle otsusega väidetavalt tekitati, ja mittevaraline kahju, mis talle tema ametiühingualase tegevuse ja lapsehoolduspuhkuse kasutamise tõttu väidetavalt tekkis.
Resolutsioon
1.
Tühistada Euroopa Komisjoni 17. oktoobri 2016. aasta otsus UG tähtajatu leping lõpetada.
2.
Pooled edastavad Üldkohtule kolme kuu jooksul alates käesoleva vaheotsuse kuulutamisest 17. oktoobri 2016. aasta otsuse õigusvastasusest tuleneva rahalise hüvitise suuruse, mis on poolte vahel kokku lepitud, või kui kokkuleppele ei jõuta, nende rahaliselt väljendatud nõuded.
3.
Jätta hagi ülejäänud osas rahuldamata.
4.
Otsustada kohtukulude kandmine edaspidi.